सुमेरपुर| राष्ट्रीय हिंदू एकता मंच पालड़ी जोड़ के तत्वावधान में शनिवार को पालड़ी जोड़ के मुख्य चौराहों, मंदिर व चबूतरों पर भीषण गर्मी को देखते हुए पक्षियों के लिए परिंडे लगाए गए। बांकली ग्रामीण मंडल के महामंत्री हड़मतसिंह ने बताया कि क्षेत्र के पक्षी पानी के लिए इधर-उधर भटकते रहते हैं। वे अपनी प्यास परिंडों पर आकर बुझाएंगे। इस मौके पर मंगलसिंह राजपुरोहित, श्रीपालसिंह देवड़ा, दलपतसिंह, जीवाराम देवासी, सुकनपुरी आदि मौजूद थे।